**Ұйымдастырылған оқу қызметі**

 **Тобы:** «Балапан» ІІ кіші тобы.

 **Күні:** 19.03.2019 ж

 **Тәрбиеші:** Мырзаболатова С. Н

**Білім беру саласы:** Вариативтік бөлім.

**Бөлімі: «Менің елім,менің жерім»**

**Тақырыбы: «** Мемлекеттік тіл менің тілім.»

**Мақсаты:**

* Балаларға мемлекеттік тілдің маңызын түсіндіру.
* Балалардың ой-өрісін, дүниетанымын кеңейту.
* Балаларды адамгершілікке, мемлекеттік тілді сүюге тәрбиелеу.

**Алдын-ала жүргізілетін жұмыстар:** ұлттықтіліміз туралы әңгімелеу.

**Әдіс-тәсілдер:** әңгімелеу, түсіндіру,сұрақ - жауап

**Қажетті көрнекі құралдар:**  суреттер, шиырма,мемлекеттік рәміздер.

**Сөздік жұмыс:** Тіл-язык-tongue.

|  |  |  |
| --- | --- | --- |
| **Оқу қызметінің****кезеңдері** | **Тәрбиешінің іс-әрекеті** | **Балалардың іс-әрекеті** |
| **Себепті қызығушылығын****ояту кезеңі.** | **Шаттық шеңбері.**Кел, балалар, күлейік! Күлкіменен түлейік! Күлкі- көңіл ажары ! Күліп өмір сүрейік!  | Шеңбер бойына тұрып, бірге қайталайды. |
| **Ұйымдастырушылық****ізденіс кезеңі.** | Қазақстан Республикасының мемлекеттік Туын көрсетіп, Ту туралы әңгімелеу.- Балалар, бұл не?- Туымыз қандай түсті?- Тіл дегенді қалай түсінесіңдер?- Біздің ұлтымыз – қазақ. Отанымыз – Қазақстан Республикасы деп аталады. - Бүгінгі біздің оқу қызметінде ақын Қадір Мырзалиевтің «Ана тілі» өлеңін оқып берейін. «Ана тілі» өлеңінен үзінді оқып беру.Ана тілің біліп қойЕркіндігің теңдігің,Ана тілің біліп қой Мақтанышың елдігің,Ана тілің арың бұлҰятың боп тұр беттеӨзге тілдің- бәрін білӨз тіліңді құрметте.- Балалар, енді осы «Ана тілі» өлеңінің мағынасын әңгімелейік.Мемлекеттік рәміздерге не жатады?Дұрыс айтасыңңдар балалар.- Қазақ тілі- қазақ халқының ана тілі.Ол халық тарихымен бірге жасап,ұрпақтан ұрпаққа қатынас құралы ретінде қызмет етіп келеді.1989ж 22 қыркүйек айында Қазақстан Республикасы тілдер туралы Заң қабылданып, қазақ тілі мемлекеттік мәртебесін алды. Тіл-Язык.Ана тілім менің,Әлдилеген әнім.Ана тілім – демім,Ана тілім жаным.Біздің ұлтымыз қазақ,Қазақ тілінде сөйлейміз. Өз тілімізді құрметтейміз,тілімізді сүйеміз. **Сергіту сәті.**Өсемiз бiз күлiп-ойнап,Он саусақтың саласындай,Өсемiз бiз күлiп-ойнап, Бiр адамның баласындай. Біз егеменді Қазақстан Республикасында тұрамыз.Батыс Қазақстан облысында орналасқан Орал қаласында тұрамыз.Орал қаласы үлкен, таза қала.Қаламыз бізге ұнайды.**Дидактикалық ойын: « Күннің шуағы»**Балалардың жауабын тыңдай отырып күннің шуағын жинау.-Сенің ұлтың қандай?-Біздің Республикамыз қалай аталады?-Мемлекеттік тіліміз қандай тіл? -Біздің тұрған жеріміз қалай аталады? -Бүгін не туралы өлең оқыдық?Міне, күннің шуағын орналастырдыңдар. | ТуТудың түсі көк. Балалардың жауабы.Ұлтымыз-қазақ. Өлеңді назар аударып, мұқият тыңдайды. Түсініп алуға тырысады. Ту,елтаңба,әнұран.Тіл-Язык.Балалар өлең сөздерін мұқият тыңдайды.Өлең сөздерін бәрін бірге қайталап, сөзіне сай қимыл-қозғалыстар жасайды.Қазақ.Қазақстан Республикасы.Қазақ тілі.Орал қаласы.Ана тілі туралы. |
| **Ұйымдастырылған оқу қызметін бағалау кезеңі** | Бүгінгі ұйымдастырылған оқу қызметі ұнады ма? Неге? Балалар, сендер өз елдеріңді,өз туған жерлеріңді қадірлеп, мақтан етулерің керек.Оқу қызметіне белсене қатысып, сұрақтарға дұрыс жауап берген балаларды атап мадақтаймын. | Ұнады. Сұрақтарға жауап беруге талпынады. |

**Күтілетін нәтиже:**

**Нені біледі:** Өз тілі туралы ұғынады,тілдің маңызды екенін біледі.

**Қандай түсініктерді игерді:** Өз тілінде анық еркін сөйлей алуды.

**Меңгерген дағдылары мен іскерліктері:** Өз елінің ұлттық құндылықтарын.